
Nr. 2403/AP/04.06.2025
Solicitare de ofertă
În vederea achiziționării prin cumpărare directă, vă rugăm să ne transmiteți până la data de 11.06.2025 inclusiv, oferta de preț în lei, fara TVA, pentru  „Lucrari de reparatii curente fatade – zona atic - corp B”
Oferta va fi transmisa la numărul de fax 0232/201117, la adresa de e-mail cristian.ignat@uaic.ro, sau poate fi depusa în plic închis la Registratura Universităţii „Alexandru Ioan Cuza” din Iaşi, până la data specificată, cu menţiunea pe plic "Pentru achiziţia de lucrari de reparatie zona atic corp B”. A nu se deschide înainte de data specificată" (program Registratură : luni-vineri 8.00-16.00, cu pauză 12.30-13.00).

	Nr
	Denumire lucrare

	1
	Reparatii curente la fatada corp B, zona atic, conform specificatiilor tehnice anexate.

Amplasamentul la care se vor executa lucrarile este corpul B al Universitatii „Alexandru Ioan Cuza” din Iaşi, Bd. Carol I nr. 20-22.


În cadrul ofertei se vor prezenta propunerea tehnică și propunerea financiară conform cerințelor din Caietul de sarcini/ specificațiile tehnice precum și următoarele documente:

-certificat constatator emis de ONRC din care să rezulte ca obiectul de activitate al ofertantului corespunde obiectului achizitiei;

-declarație pe proprie răspundere prin care ofertantul declară că la elaborarea ofertei sale a ținut cont de obligațiile referitoare la condițiile de mediu, social și al relațiilor de muncă, protecția muncii, conform art. 51 din Legea 98/2016 cu modificările și completările ulterioare; - se va completa declarația conform model anexat;

-lista asociaților / subcontractanţilor cu precizarea părţii din contract pe care urmează să fie subcontractată şi datele de recunoaştere ale subcontractanţilor propuşi - dacă este cazul 
-declarație pe proprie răspundere privind însușirea clauzelor contractuale - se va completa declarația conform model anexat;

Propunerea tehnică va respecta cerințele solicitate prin Caietul de sarcini/ specificațiile tehnice, va detalia modul de realizare a lucrărilor și va conține toate documentele solicitate. Ofertantul are obligatia să-și însușească în totalitate cerintele din Caietul de sarcini/ specificațiile tehnice, caracteristicile tehnice solicitate sunt minime și obligatorii.
Propunerea financiară va cuprinde Formularul de ofertă  însoțit de devizul ofertă. Ofertantul va întocmi devizul ofertă ținând cont de cantitățile pe categorii de lucrări estimate de către autoritatea contractantă și luând în considerare toate operațiunile care intervin în procesul tehnologic de execuție al lucrărilor. 


Preţul trebuie exprimat în lei fără TVA, şi va include toate costurile ofertantului, directe şi indirecte, legate de încheierea şi executarea contractului (costurile aferente transportului, echipamentelor utilizate, a consumabilelor şi a manoperei vor fi incluse în valoarea tarifelor practicate).


Preţul total convenit pentru îndeplinirea obligaţiilor contractuale va rămâne neschimbat şi nu poate fi modificat pe toatǎ perioada derulǎrii contractului. 



Criteriul de atribuire este „cel mai bun raport calitate-preț”, conform cu factorii de evaluare prezentati in Caietul de sarcini.
Orice operator economic interesat poate vizita amplasamentul în perioada de depunere a ofertelor de luni până vineri între orele 08:00 și 15:00 cu scopul de a-și forma  o imagine asupra condițiilor de lucru, despre constrângerile impuse de execuția lucrărilor și pentru a realiza măsurători precise în scopul întocmirii ofertei. Persoana de contact: ing. Dorian Paleacu – Directia Tehnica, tel 0232201141.
Se solicita garantie de buna executie de 10% din valoarea lucrarilor fara TVA și se constituie în conformitate cu prevederile art. 154 alin 4 lit a, b, c, e din Legea nr. 98/2016 cu modificările și completările ulterioare.
Condiţii de plată


În conformitate cu prevederile Legii 139/2022, contractantul are obligația de a emite facturi electronice și de a le transmite autoritătii contractante prin sistemul național privind factura electronică RO e-factura.

Plăţile în favoarea Contractantului se vor efectua în termen de :

a) 30 de zile calendaristice de la data la care factura electronică este disponibilă spre descărcare de către Autoritatea Contractantă din sistemul RO e-factura, dacă recepția lucrarilor este anterioară acestei date;

b) 30 de zile calendaristice de la data recepției lucrarilor dacă factura electronică este disponibilă spre descărcare de către Autoritatea Contractanta din sistemul RO e-factura, la data receptiei ori anterior acestei date.
Obs. La incarcarea facturilor electronice este necesara completarea codului CPV pentru fiecare lucrare facturata (45453000-7 - Lucrări de reparaţii generale şi de renovare.)
Prezenta solicitare are atașată Documentația de atribuire a contractului de lucrări, care cuprinde Caiet de sarcini/ specificațiile tehnice  (inclusiv Lista cu cantitățile de lucrări - antemasuratoare), Formulare și modele de documente, model de contract.



Ofertantul desemnat câștigător are obligația de a se prezenta în termen de 3 zile de la primirea invitației pentru semnarea contractului, transmisă de autoritatea contractantă.Dacă termenul de 3 zile a expirat iar ofertantul desemnat câștigător nu s-a prezentat pentru semnarea contractului, situația va fi asimilată refuzului de a semna contractual. Pentru contractele de achiziție publică încheiate, în situația depășirii termenului de executie lucrari se vor aplica penalități de 0.25%/ zi întârziere, pentru întărzierea termenului de plată se vor aplica penalități de întărziere de 0.06% zi întărziere.

